
	REPUBLIKA HRVATSKA
Trgovački sud u Zagrebu
Zagreb, Amruševa 2/II



									  73. St-938/2018
R E P U B L I K A  H R V A T S K A 

R J E Š E N J E 

	Trgovački sud u Zagrebu, po sucu Ivi Karin Šipek, u stečajnom predmetu povodom zahtjeva FINANCIJSKE AGENCIJE, za provedbu skraćenog stečajnog postupka nad dužnikom MEBU d.o.o. Netretić, Netretić 31, MBS: 080252765, OIB: 06939724713, dana 13. rujna 2018.
	r i j e š i o  j e 	

Obustavlja se skraćeni stečajni postupak nad dužnikom MEBU d.o.o. Netretić, Netretić 31, MBS: 080252765, OIB: 06939724713.

Obrazloženje

Financijska agencija podnijela je ovom sudu, na temelju odredbe čl. 429. st. 1 Stečajnog zakona ("Narodne novine" broj 71/15, 104/17, dalje u tekstu: SZ), zahtjev za provedbu skraćenog stečajnog postupka nad dužnikom MEBU d.o.o. Netretić, Netretić 31, MBS: 080252765, OIB: 06939724713.
Prema odredbi čl. 428 st.1. SZ-a  sud će provesti skraćeni stečajni postupak nad pravnom osobom ako su ispunjene sljedeće pretpostavke: 
· ako nema zaposlenih, 
· ako u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana i
· ako nisu ispunjene pretpostavke za pokretanje drugog postupka radi brisanja iz sudskoga registra. 
Sud je temeljem čl. 430. SZ-a na mrežnoj stranici e-Oglasna ploča suda dana 4. srpnja 2018. objavio oglas kojim je pozvao osobe ovlaštene za zastupanje dužnika po zakonu u roku 15 dana od dana objave oglasa, podnesu sudu javnobilježnički ovjerovljen popis imovine i obveza na propisanom obrascu te je pozvao vjerovnike dužnika da najkasnije u roku od 45 dana od dana objave oglasa predlože otvaranje stečajnog postupka i da po pozivu suda predujme sredstva za namirenje troškova postupka, uz upozorenje na pravne posljedice nepodnošenja takvog prijedloga.
Dužnik je 23. srpnja 2018. dostavio ovjerovljen popis imovine na propisanom obrascu iz kojeg je vidljivo da ima imovine, dok su vjerovnici dužnika, i to Svetlana Lončar iz Rijeke, Bulevar oslobođenja 25, OIB: 61996683202, HRVATSKA BANKA ZA OBNOVU I RAZVITAK, OIB: 26702280390, te društvo OTEZA s.r.o. Robotnička 14/9856 036 01 Martin, Slovcačka,  su podnijeli prijedlog za otvaranje stečajnog postupka nad dužnikom te su obavijestili sud da prema dužniku imaju potraživanja.
Kako iz navedenog proizlazi da u konkretnom slučaju nisu ispunjene pretpostavke za provedbu skraćenog stečajnog postupka koji završava otvaranjem i istovremenim zaključenjem skraćenog stečajnog postupka (čl. 431. SZ-a), odlučeno je primjenom odredbe čl. 433. SZ-a kao u izreci ovog rješenja.
Nakon pravomoćnosti ovog rješenja, posebnim će se rješenjem odlučiti da li će se nad gore navedenim dužnikom pokrenuti prethodni postupak ili će rješenjem odmah otvoriti redovni stečajni postupak (čl. 433. SZ-a).

				U Zagrebu, 13. rujna 2018.

SUDAC
Iva Karin Šipek


UPUTA O PRAVNOM LIJEKU:
Protiv ovog rješenja dopuštena je žalba u roku 8 (osam) dana od primitka rješenja. Žalba se podnosi ovom sudu u 3 (tri) primjerka, a o žalbi odlučuje Visoki trgovački sudu Republike Hrvatske.



Dna: 
1. Podnositelju zahtjeva: FINA
2. dužniku po pun. 
3. vjerovnicima po pun.
4. e-oglasna ploča – 15 dana
5. objaviti prijedloge

